ຍາມໃດຫວຽດນາມກໍ່ເປັນສະມາຊິກຕັ້ງໜ້າ,ມີຄວາມຮັບຜິດຊອບຂອງສປຊ
ທ່ານນາງ Pratibha Mehta, ຜູ້ປະສານງານ ສະຫະປະຊາຊາດ ປະຈຳ ຫວຽດນາມ
ຕອນບ່າຍວັນທີ 21/10, ຢູ່ ຮ່າໂນ້ຍ, ທ່ານປະທານປະເທດ ເຈິ່ນດ໋າຍກວາງ ໄດ້ໃຫ້ການຕ້ອນຮັບທ່ານນາງ Pratibha Mehta, ຜູ້ປະສານງານ ສະຫະປະຊາຊາດ ປະຈຳ ຫວຽດນາມ, ເຂົ້າຢ້ຽມອຳລາ ເນື່ອງໃນໂອກາດສິ້ນສຸດການປະຕິບັດໜ້າທີ່ການທູດຢູ່ ຫວຽດນາມ. ທ່ານປະທານປະເທດ ເຈິ່ນດ໋າຍກວາງຢືນຢັນແຜນນະໂຍບາຍຂອງ ຫວຽດນາມ ແມ່ນຍາມໃດກໍ່ເປັນສະມາຊິກທີ່ຕັ້ງໜ້າ, ມີຄວາມຮັບຜິດຊອບຂອງສະຫະປະຊາຊາດ, ພ້ອມແລ້ວທີ່ຈະເຂົ້າຮ່ວມບັນດາຄວາມມານະພະຍາຍາມລວມຂອງສະຫະປະຊາຊາດ ເພື່ອສັນຕິພາບ, ຄວາມສະຫງົບປອດໄພ ແລະ ການພັດທະນາ ກໍ່ຄືບັນດາຄວາມມານະພະຍາຍາມປະຕິຮູບສະຫະປະຊາຊາດ. ທ່ານປະທານປະເທດ ເຈິ່ນດ໋າຍກວາງ ຫວັງວ່າ, ເຖິງວ່າຈະຢູ່ໃນຖານະຕຳແໜ່ງໃດ, ທ່ານນາງ Pratibha Mehta ກໍ່ສືບຕໍ່ເປັນຂົວຕໍ່, ສະໜັບສະໜູນຄວາມມານະພະຍາຍາມຂອງຫວຽດນາມ ເພື່ອສັນຕິພາບ, ການຮ່ວມມື, ເຄົາລົບກົດໝາຍສາກົນໃນວິວັດແຫ່ງການແກ້ໄຂສະພາບການຢູ່ພາກພື້ນ ແລະ ຢູ່ໃນໂລກ.
ສ່ວນ ທ່ານນາງ Pratibha Mehtaກໍ່ຖືວ່າ, ຫວຽດນາມພວມສ້າງຄວາມໄວ້ເນື້ອເຊື່ອໃຈ ແລະ ນັບມື້ນັບມີອິດທິພົນຊື່ສຽງຢ່າງໃຫຍ່ຫຼວງໃນປະຊາຄົມສາກົນ, ພິເສດແມ່ນໃນການປະຕິບັດຈຸດໝາຍສະຫັດຕະວັດກ່ຽວກັບການຫຼຸດຜ່ອນຄວາມທຸກຍາກ.
(ແຫຼ່ງຄັດຈາກ VOV)